с тегловно съдържание 20 % или по-малко на моноалкилни естери на мастни киселини и/или парафинови газьоли, получени посредством синтез и/или хидрообработка, от неизкопаем източник, с произход от САЩ.
 (144)
 Антидъмпинговите мита, които евентуално ще бъдат запазени, ще продължат да бъдат с обхват, разширен, за да включва вноса на биодизел, изпращан от Канада, деклариран или не с произход от Канада, както и за да включва биодизела в смес с тегловно съдържание 20 % или по-малко на моноалкилни естери на мастни киселини и/или парафинови газьоли, получени посредством синтез и/или хидрообработка, от неизкопаем източник, с произход от САЩ.
 (145)
 Производителите износители от Канада, които бяха освободени от мерките, чието действие бе разширено с Регламент за изпълнение (ЕС) 2015/1518 , следва да бъдат освободени и от мерките, наложени с настоящия регламент.
 (146)
 Мерките, предвидени в настоящия регламент, са в съответствие със становището на комитета, създаден с член 15, параграф 1 от основния регламент.
 (147)
 С оглед на член 109 от Регламент (ЕС, Евратом) 2018/1046 на Европейския парламент и на Съвета (21), когато дадена сума трябва да бъде възстановена в резултат на решение на Съда на Европейския съюз, лихвата, която следва да бъде платена, трябва да съответства на лихвения процент, прилаган от Европейската централна банка за нейните основни операции по рефинансиране и публикуван в серия С на Официален вестник на Европейския съюз на първия календарен ден от всеки месец,
 ПРИЕ НАСТОЯЩИЯ РЕГЛАМЕНТ:
 Член 1
 1. Налага се окончателно антидъмпингово мито върху вноса на моноалкилни естери на мастни киселини и/или парафинови газьоли, получени посредством синтез и/или хидрообработка, от неизкопаем източник, общоизвестни като „биодизел“, в чист вид или в смес с тегловно съдържание над 20 % на моноалкилни естери на мастни киселини и/или парафинови газьоли, получени посредством синтез и/или хидрообработка, от неизкопаем източник, с произход от Съединените американски щати, понастоящем класирани в кодове по КН ex 1516 20 98 (код по ТАРИК 1516209829), ex 1518 00 91 (код по ТАРИК 1518009129), ex 1518 00 99 (код по ТАРИК 1518009929), ex 2710 19 43 (код по ТАРИК 2710194329), ex 2710 19 46 (код по ТАРИК 2710194629), ex 2710 19 47 (код по ТАРИК 2710194729), ex 2710 20 11 (код по ТАРИК 2710201129), ex 2710 20 16 (код по ТАРИК 2710201629), ex 3824 99 92 (код по ТАРИК 3824999212), ex 3826 00 10 (кодове по ТАРИК 3826001029, 3826001059, 3826001099) и ex 3826 00 90 (код по ТАРИК 3826009019).
 2. Ставките на окончателното антидъмпингово мито, приложими към нетната цена франко границата на Съюза преди обмитяване на продукта, описан в параграф 1 и произвеждан от посочените по-долу дружества, са, както следва:
 Дружество
 Ставка на антидъмпинговото мито — EUR на тон нетно тегло
 Допълнителен код по ТАРИК
 Archer Daniels Midland Company, Decatur
 68,6
 A933
 Cargill Inc., Wayzata
 0
 A934
 Green Earth Fuels of Houston LLC, Houston
 70,6
 A935
 Imperium Renewables Inc., Seattle
 76,5
 A936
 Peter Cremer North America LP, Cincinnati
 198,0
 A937
 World Energy Alternatives LLC, Boston
 82,7
 A939
 Дружества, посочени в приложение I
 115,6
 Вж. приложение I
 Всички други дружества
 172,2
 A999
 Антидъмпинговото мито върху смесите се прилага пропорционално на общото